Álomautó hárommillióért - Mercedes-Benz E osztály kabrió (1996)
Ritka, mint a fehér holló, és mivel az elõd zöldséges Mercibõl sem készült kabrió, hamar megbecsült veteránná fog érni az elsõ nyitott E-osztály. Ez az árán meglátszik majd - most viszont egy új Smart Fortwo áráért hozzá lehet jutni, a luxus csúcsa pedig itt tényleg a csillagos ég.
Íme, az NSZK jólét: pont akkor mutatkozott be az A124, amikor bezárt a Trabant- és Wartburg-gyár
(A képre kattintva galéria nyílik)

Dúsgazdag amerikai nagybácsival vagy olasz cosa nostrával villogni legkésõbb általános iskola felsõ tagozatáig illik, úgyhogy én is csak mellékszálként teszek említést stuttgarti keresztapámról, aki korábban lelkes angolautó-tulajdonos volt (Rover 3500, Jaguar XJ12), de aztán elege lett az állandó szervizbe járásból, és rendes lokálpatriótaként Mercedesre váltott. Egy idõ után egyre szerényebbre vette a figurát, és a család megrökönyödésére használtan, sõt a korábban tabunak számító dízelmotorral kezdte vásárolni az E-osztály kombikat, de szüksége volt melléjük egy nem túlságosan felvágós, mégis arisztokratikus nyári hobbiautóra is. Elsõ tulajdonos barátjától vette sok-sok évvel ezelõtt ezt az A124 Cabriót, amelyet nemrég kölcsönkaptam három napra, hogy ne új autóval vagy S-bahnnal, hanem stílszerûen youngtimerrel érkezhessek a Retro Classics kiállításra.

Üvegbõl készült, és fûthetõ a hátsó szélvédõ. A tábla fölött, a háttérben a Mercedes-múzeum áll

Látásból régóta ismerem ezt a kocsit, de sohasem ültem még benne, és korábban nem is számítottam rá, hogy egyszer megkaparintom a slusszkulcsát. Arra pedig meg fõleg nem, hogy a végén alig akarok kiszállni belõle, de ne szaladjunk ennyire elõre. Aki tíz lépés távolságból megpróbálja elhelyezni térben és idõben, egybõl az NSZK-ra és a nyolcvanas évekre gondol. Mekkora király lett volna a Bundesliga-frizurás német srác, aki apuci A124-esével elgurul a Magyar Népköztársaságba, és a magnóból bömbölõ Dzsingisz kán számra cirkál a 71-es úton Füred és Tihany között! Erre azonban aligha lett volna esély, mert a német polgári jólétet szimbolizáló W124-esbõl csak 1991-re készült kabrió.

Klasszikus szögletes vonalak rengeteg faberakással. Az utaslégzsák a kesztyûtartó helyére került

Ez a konkrét példány a gyártás utolsó elõtti évében, 1996-ban készült, amikor már az egész világ a vadonatúj, pápaszemes E-osztályt csodálta, mit sem sejtve arról, milyen végzetes takarékossági intézkedésekkel kezdte rombolni a Mercedes az autói örök életébe vetett hitet. Hogy itt egy legutolsó facelift utáni, kései példányról van szó, azt a hozzáértõk általában azonnal kiszúrják a fehér elsõ és sötétített hátsó indexburákból, illetve az új hûtõmaszkból, amelyrõl a kiálló csillagos emblémát átköltöztették a motorháztetõre. A télen használt acélfelniket is újabb típusú dísztárcsák takarják, nyáron pedig a klasszikus csatornafedeleknél modernebb, de természetesen gyári alufelnik kerülnek fel az autóra. Ültetésrõl, sportkipufogóról, nagy zenérõl természetesen szó sem lehetett, sõt ilyen korú autónál nem épp magától értetõdõ módon még a CD-rádió is gyári, csakúgy, mint a hátsó ülések fölé felszerelhetõ szélfogó háló.

Aduász a négyüléses nyitott Mercedesek paklijában. Pár éve CLK helyett újra E-kabriót kínálnak

Mint kiderült, keresztapám soha, semmilyen körülmények között adta a kocsit kóklerek kezébe, hanem mindvégig ugyanabba a Mercedes-márkaszervizbe járt vele, ennek megfelelõen a szervizkönyv is végig van pecsételve. Sok-sok ügyvéd, orvos, mûvész hobbiautóként tartott A124-ese van még ugyanígy ezzel - lám, valami mégiscsak igaz abból a mítoszból, hogy Németország maga a használtautó-Kánaán. De a közbiztonság azért nem mindig stimmel, Baden-Württemberg tartományban, szabadban parkolva pár éve a vászontetõt hasították szét tolvajok, két hete pedig a bal elsõ ablakot verték be egy hordozható navigációért, amely - amúgy helytelen módon - konzollal együtt az ülés alá volt rejtve. A gyári alkatrészárak elég húzósak, egyedül a gyári vászontetõ 1500 euróba kerül, ha pedig a komplett mozgatómechanizmussal együtt kell cserélni, 5000 euróba.

Minél többet járom körbe, annál jobban megkedvelem az A124-est, van benne valami a régi Mercedesek tartásából. Ha a méltóságáról nem is, a szépségérõl lehetne vitát indítani, profilból nekem kissé magas és hosszú a fara (csukott tetõvel helyreállnak az arányai), és jobban rajongok a '93-as modellfrissítés elõtti hûtõrácsért és borostyánszínû indexekért, de hát ez ízlés dolga. Abban az évben nevezték át amúgy az egész W124-modellcsaládot E-osztályra, és ugyanekkor jelent meg a vízbázisú festék is, amellyel a maga korában igen jó korrózióvédelmû karosszérián megjelent néhány gócpont. Ezen a kocsin csak a motorháztetõ környékén találtam némi rozsdásodást, ha megbocsátják, nem álltam fel vele csápos emelõre, és nem feszegettem le az oldaláról a Sacco-deszkának becézett mûanyag elemeket.

Jean, nem akarok nyújtózkodni, kérem, adja elõre az övet! Minden extra kifogástalanul mûködik

Ahhoz, hogy a nyitott E-osztály eleganciáját értékelni tudjuk, érdemes egy pillantást vetni a kilencvenes évek elején divatos négyüléses kabriókra: a többségük még bukókeretet - és azzal együtt epreskosár gúnynevet - viselt, amelyik pedig nem, annál sokszor komoly problémák merültek fel a karosszéria merevségével. A Mercedes komoly szellemi és anyagi ráfordítást ölt abba, hogy lenyitott tetõnél ne törje meg körbefutó csõ a profilképet, de boruláskor sem legyen baj: az akkoriban már két éve kapható (amúgy modernebb vonalvezetésû) negyedik generációs SL-bõl vették át a boruláskor mindössze 0,3 másodperc alatt automatikusan felpattanó keretet, amely itt értelemszerûen a hátsó ülés mögé került. Nemcsak megerõsítették az A124 karosszériáját, de a motortérben, csomagtartóban és szélvédõkeretnél elhelyezett rugós súlyokkal a rezgéseket is kiegyenlítették, méghozzá meglepõen hatásosan.

1993 óta nem a hûtõrácson, hanem a motorháztetõn áll a csillag. A töve azonban már rozsdásodik

Akár városban, akár országúton vagy autópályán mentem vele, alig éreztem benne a kevéssé merev kabriókra jellemzõ remegést, ebben valószínûleg sokat segített, hogy akkoriban Stuttgartban merték lágyra hangolni a futómûvet - ami egyébként szintén modern, hátul térlengõkaros konstrukció volt, és a maga korában ódákat zengtek a stabilitásáról. Mai szemmel nézve persze a Mercedes a legkevésbé sem tûnik a szerpentinek ördögének, ahhoz túl nagyokat billen kanyarban, és túl indirekt a kormánya, de sosem érzõdik bizonytalannak. És idejétmúltnak sem, mert a szögletes formákból építkezõ beltere meglepõen sok szolgáltatást kínál. Aggódik valaki a biztonság miatt? Tessék egy pillantást vetni a kocsi orrán két méterre elõttünk cirkáló Mercedes-csillagra, a kormány és az anyós elõtti mûszerfal "airbag" feliratára, az ABS visszajelzõ lámpájára - ha nem lenne elég az a masszivitásérzet, amely a kocsi minden egyes porcikájából árad. Netán a luxust vonná kétségbe valaki? Ez a fûthetõ bõrüléses, fakormányos, elektromos tükrös és légkondicionált példány elég jól el van eresztve extrákkal, ráadásul épp egy szériatartozéka a legmeghökkentõbb: minden indításkor egy karral elõzékenyen elõreadja a biztonsági övet. Akkor biztos a tetõn spóroltak a svábok, gondolhatják a szkeptikusok, de errõl sincs szó: a háromrétegû, kiváló szigetelésû vászonba üveg hátsó szélvédõt építettek be, és két retesz oldása után hidraulika hajtogatja be egy fedél alá - úgy, hogy mögötte 300 literes tér marad az útiholminak, elõtte pedig egészen vállalható méretû hátsó ülés a gyerekeknek. Ez a kocsi valódi négyszemélyes kabrió, sokkal komolyabb használati értékkel, mint az SLK és SL roadsterek.

Nem túl karcsú a fara, a hátsó index sötétített. Nagy attrakció volt az elektrohidraulikus tetõnyitás

Ami a további extrákat illeti, a felár nélküli "típusjelzés nélkül" kitétel is szereplelt a megrendelõlapon akkor, amikor ezt az autót elsõ tulajdonosa megálmodta magának. Ha ez nem így lett volna, most E 200 felirat díszelegne a csomagtartó fedelén, messzirõl hirdetve, hogy mindenre futotta a ropogós német márkából, csak éppen lóerõkre nem. Elsõ hallásra még nem is tûnik olyan vészesnek a 136 lóerõ, amelyet az alapmotor mozgósítani tud - gondoljunk csak bele, hogy a W124-es limuzinok legszerényebb dízelmotorjainál alig több mint feleennyibõl voltak kénytelenek gazdálkodni a spórolós taxisok és könyvelõk. A baj inkább az, hogy nyomatékkal nincsen túlságosan eleresztve a 16 szelepes benzines, ráadásul egy üresen több mint 1,6 tonnás cirkálót kell mozgatnia. Ezért aztán elemi dinamizmushoz is szaporán kell kapcsolgatni a határozottan fokozatból fokozatba kattanó váltókarral, amelynek furcsasága, hogy balra hátul van rajta a hátramenet. Persze Mercedes-szûzeknek ez semmi a pedálos rögzítõfék és a bal oldali bajuszkapcsolóról indítható ablaktörlõ misztériumához képest, igaz, a többi mûszer és kezelõszerv már a logika jegyében született.

Zegzugos, de használható a csomagtér. Régi klasszikus az ajtóval felnyíló elakadásjelzõ háromszög

Néhány méter alatt tudatosult bennem a felismerés, hogy ehhez a kabrióhoz valamelyik nagyobb hathengeres motor és automataváltó illene igazán, még akkor is, ha nem száguldozáshoz, hanem cirkáláshoz akarja használni az ember. Naná, hogy éppen ezeket a változatokat keresik leginkább a használtpiacon, de a legszebb példányokat rég bespájzolták maguknak a gyûjtõk, a többit pedig ifjú titánok széthajtották. A négyhengeres 200-asokhoz és 220-asokhoz sokaknak nem fûlt a foga, épp ezért egészen sok jó állapotban megmaradt közülük. Németországban a legolcsóbb vállalható darabokat 6000 euró környékén kínálják, a pár tízezer kilométert futottak viszont már lassan a 30 000 eurós határt súrolják - forintba átszámítva tehát a bevásárlást olyan hárommillióból meg lehet úszni, kis szerencsével és némi kompromisszumot vállalva akár a honosítás költségeivel együtt. Mielõtt kufárnak tartanának, szögezzük le, keresztapám kocsija nem eladó, sõt: jó szívvel nem is tanácsolnám neki, hogy megváljon tõle, mert az A124-es típus komoly értéknövekedés elõtt áll. Hiszen jó konstrukció, a veteránkörökben igen megbecsült Mercedes márkához tartozik, és ami a legfontosabb, ritka típus: mindössze 33 952 darab készült belõle.
kabrió Retro Classics Mercedes-Benz E osztály Mercedes-Benz használt autó német autó